Title: Beware O Bonie Ann

Traditional & Folk Songs with lyrics & midi music www.traditionalmusic.co.uk 
Beware O Bonie Ann 
Beware O Bonie Ann (Robert Burns) 
Ye gallants bright, I red you right, Beware o' bonie Ann! Her comely face sae fu' o grace, Your heart she will trepan: Her een sae bright, like stars by night, Her skin is like the swan; Sae jimply lac'd, her genty waist, That sweetly ye might span. Youth, Grace, and Love attendant move, And Pleasure leads the van: In a' their charms, and conquering arms, They wait on bonie Ann. The captive bands may chain the hands But Love enslaves the man: Ye gallants braw, I red you a', Beware o bonie Ann. 
tune:Beware o' bonie Ann (288) ARB